De què o de qui parla el text següent?:
Les Corts debatran demà el projecte de llei que no exigeix demostrar coneixements del valencià per accedir a la funció públicaLa Plataforma a Favor del Coneixement del Valencià per a l'Accés a un Lloc de Treball de les Administracions Valencianes han convocat una concentració per a demà dimarts, a les 12.30 hores, davant del Palau de la Generalitat, en defensa de la inclusió del requisit lingüístic en la nova llei de la funció pública valenciana que està previst que es debata i s'aprove demà en el ple de les Corts. El projecte de llei, aprovat pel ple del Consell el passat 12 de març, estableix l'«obligació» del funcionariat d'atendre els ciutadans en qualsevol de les llengües oficials però, contradictòriament, no exigeix demostrar el coneixement del valencià per a accedir a l'administració. Només s'hi concreta que en els concursos «es podran valorar» mèrits com el coneixement del valencià o altres idiomes comunitaris. La plataforma té el suport dels sindicats UGT, CCOO i Intersindical Valenciana; les principals associacions culturals (Acció Cultural del País Valencià, Ca Revolta, Federació d'Escola Valenciana, Societat Coral el Micalet...) i FAPA-València; i dels partits PSPV, EUPV, BNV, IPV i ERPV. Els grups parlamentaris de l'oposició, PSPV-PSOE, Compromís i EUPV defendran demà en les Corts les seues respectives esmenes al projecte de llei per reclamar la inclusió del requisit lingüístic. La plataforma ha comunicat que ha decidit convocar la concentració en la plaça de Manises «per la dificultat de fer-la davant les Corts» i «perquè és el govern valencià l'autor del projecte i, per tant, el destinatari de les reivindicacions de la plataforma».http://www.elpunt.cat/noticia/article/3-politica/17-politica/187837-pressio-per-incloure-el-requisit-lingueistic-en-la-nova-llei-del-funcionariat-valencia.html
Palau de la Generalitat : instal·lació_govern, Corts : govern, Consell : govern, UGT : organització, CCOO : organització, Intersindical Valenciana : organització, Acció Cultural del País Valencià : organització, Ca Revolta : organització, Societat Coral el Micalet : organització, FAPA-València : organització, PSPV : partit_polític, EUPV : partit_polític, BNV : partit_polític, IPV : partit_polític, ERPV : partit_polític, PSPV-PSOE : partit_polític, Compromís : partit_polític, Plataforma a Favor del Coneixement del Valencià per a l'Accés a un Lloc de Treball de les Administracions Valencianes : organització, administració : organització, Federació d'Escola Valenciana : organització, plaça de Manises : ubicació, govern valencià : govern